पाएं अपने शहर की ताज़ा ख़बरें और फ्री ई-पेपरडाउनलोड करें
साकची बाजार में दो बजे के बाद लॉकडाउन शुरू होने पर दुकानदार आगे का शटर गिराकर पीछे के रास्ते से दुकानदारी कर रहे थे। दलाल ग्राहकों को बाजार से पकड़कर दुकान के पीछे ले जाते रहे थे। खबर मिलने पर साकची थाना की पुलिस पहुंची। पुलिस ने साकची बाजार से एक दलाल को पकड़ा और उसे अपने साथ ले गई। थाने में उससे पूछताछ की जा रही है।
वहीं घटना के बाद दो-चार की संख्या में दुकानदार भी थाने पहुंच गए और पुलिस ने दोबारा ऐसी गलती नहीं होने की बात कहते हुए पकड़े गए युवक को छोड़ने का अनुरोध कर रहे थे। देर शाम को उसे चेतावनी देकर पुलिस ने छोड़ दिया। घटना के बाद साकची थानेदार कुणाल कुमार ने टीम के साथ साकची बाजार की गलियों में घूम-घूमकर दुकानदारों के शटर तक को चेक किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn